11. รายการระหว่างกัน

3.  (1) บริษัทได้เปิดเผยรายการระหว่างกันกับบุคคลหรือนิติบุคคล
    ในหมายเหตุประกอบงบการเงิน ข้อ 16

(2) ความจำเป็นที่ต้องมีรายการระหว่างกันในปี 2544

1.  เงินให้กู้ยืมบริษัทร่วม ได้แก่

1.  บริษัท โรงพยาบาลเชียงใหม่ ราม จำกัด

2.  บริษัท โรงพยาบาลพะเยา ราม จำกัด

3.  บริษัท โรงพยาบาลเมืองเลย ราม จำกัด

  เงินให้กู้ยืมบริษัทที่เกี่ยวข้องกันได้แก่ บริษัท โรงพยาบาลรามขอนแก่น ราม จำกัด

ผลสืบเนื่องมาตั้งแต่ปี 2540-2541 บริษัทร่วมต่าง ๆ
ประสบปัญหาเกี่ยวกับการจัดหาเงินทุนหมุนเวียนไว้ใช้ในกิจการ บริษัท โรงพยาบาลรามคำแหง
จำกัด (มหาชน) มีความสามารถในการหาแหล่งเงินกู้ได้ดีกว่า
จึงมีความจำเป็นที่จะต้องช่วยจัดหารเงินมาให้บริษัทในเครือ
เพื่อที่บริษัทเหล่านั้นจะได้สามารถดำเนินธุรกิจได้ตามปกติ โดยทางบริษัทโรงพยาบาลรามคำแหง
คิดอัตราดอกเบี้ยในราคาตลาด (อัตราถัวเฉลี่ยของต้นทุนเงินที่กู้มา)

2.  การให้บริการ

  2.1) ห้องปฏิบัติการด้านพยาธิวิทยา

  ทางด้านห้องปฏิบัติการด้านพยาธิวิทยา ทางโรงพยาบาลรามคำแหงมีแพทย์ผู้เชี่ยวชาญในการ

วิเคราะห์และอ่านผลพยาธิวิทยา ( Pathologist ) ซึ่งได้แก่ ผลการตรวจวิเคราะห์ชิ้นเนื้อ,
Pap smear และ Cytology fluid
ซึ่งเป็นที่ยอมรับเชื่อถือและเชื่อมั่นจากบรรดาเหล่าแพทย์ในโรงพยาบาลรามคำแหง
รวมทั้งโรงพยาบาลในเครือ ได้แก่ โรงพยาบาลสินแพทย์ และ โรงพยาบาลที่เกี่ยวข้อง คือ
โรงพยาบาลสมิติเวช และโรงพยาบาลเอกชนที่อยู่บริเวณใกล้เคียง

2.  อุปกรณ์และเครื่องมือแพทย์

  อุปกรณ์และเครื่องมือแพทย์บางอย่าง ได้แก่ DSA, MRI, CT และเครื่องมือส่องกล้อง เป็นต้น

ซึ่งทางโรงพยาบาลในเครือ คือ โรงพยาบาลสินแพทย์
รวมทั้งโรงพยาบาลเอกชนซึ่งอยู่บริเวณอันใกล้เคียง
อาจจะมีเครื่องมือที่ยังไม่พร้อมที่จะทำการรักษาคนไข้
จะส่งคนไข้มาตรวจเครื่องมือแพทย์ที่โรงพยาบาลรามคำแหง
แล้วนำผลการตรวจกลับไปรักษาที่โรงพยาบาลที่ส่งคนไข้มา ซึ่งในกรณีเช่นนี้จะเกิดขึ้นน้อย

สำหรับปริมาณการให้บริการห้องปฏิบัติการด้านพยาธิวิทยา และการใช้อุปกรณ์เครื่องมือแพทย์
ของบริษัทในเครือ คือ โรงพยาบาลสินแพทย์ ในปี 2544 มีจำนวน 1,337,000 บาท และ
บริษัทที่เกี่ยวข้องกัน คือ โรงพยาบาลสมิติเวช ในปี 2544 มีจำนวน 1,030,000 บาท

3. การซื้อสินค้าและการรับบริการ

การซื้อสินค้าและการรับบริการในปีที่ผ่านมาทางโรงพยาบาลรามคำแหงได้มีการซื้อสินค้า
และรับบริการดังนี้

3.1) การส่งผลตรวจทางห้องปฏิบัติการ

การส่งผลตรวจทางห้องปฏิบัติการชนิด Hb typing ส่งไปตรวจวิเคราะห์ที่บริษัทในเครือ
คือโรงพยาบาลสินแพทย์
ซึ่งทางโรงพยาบาลรามคำแหงจำเป็นต้องใช้เครื่องมือแพทย์ร่วมกับโรงพยาบาลสินแพทย์โดยมีสาเหตุดังนี้

3.1.1 เนื่องจากการลงทุนเครื่องมือตรวจวิเคราะห์
และน้ำยาที่ใช้มีต้นทุนสูงในขณะที่ปริมาณการตรวจวิเคราะห์ยังไม่เพียงพอที่จะถึงจุดคุ้มทุน

3.1.2 ทางโรงพยาบาลสินแพทย์คิดค่าใช้จ่ายในการตรวจวิเคราะห์ในราคาต้นทุน

สำหรับปริมาณการส่งผลการตรวจทางห้องปฏิบัติการ ชนิด Hb typing ที่โรงพยาบาลสินแพทย์ ในปี
2544 มีจำนวน 401,000 บาท

สำหรับในปีที่ผ่านมาทางโรงพยาบาลรามคำแหงวางแผนที่จะซื้อเครื่องมือการตรวจวิเคราะห์ Hb
typing แต่หลังจากวิเคราะห์อย่างละเอียดแล้วพบว่าการลงทุนไม่คุ้มทุน
จึงล้มเลิกแผนการซื้อเครื่องมือและหันไปใช้บริการของโรงพยาบาลสินแพทย์ตามเดิม

  3.2 การซ่อมแซมและบำรุงรักษาเครื่องมือแพทย์

ค่าซ่อมแซมและบำรุงรักษาเครื่องมือแพทย์ ทางโรงพยาบาลรามคำแหงให้บริษัทในเครือ คือ บริษัท
รังสิภัณฑ์ จำกัด เป็นผู้รับบริการซ่อมแซมและบำรุงรักษาเครื่องมือแพทย์
โดยมีการทำสัญญาบำรุงรักษาเป็นรายปี สำหรับสัญญาการบำรุงรักษาเป็นรายปี ได้แก่
สัญญาการบำรุงรักษาและบริการเครื่องตรวจการเกิดภาพกำทอนแม่เหล็ก (MRI = Magnetic
Resonance Imaging) โดยโรงพยาบาลจะได้รับค่าบริการในราคาพิเศษที่ถูกกว่าบริษัททั่ว ๆ ไป
ประมาณ 10-20 %

สำหรับปริมาณค่าซ่อมแซม และบำรุงรักษาเครื่องมือแพทย์ของบริษัทในเครือ คือ บริษัท

รังสิภัณฑ์ จำกัด ในปี 2544 จำนวน 1,005,000 บาท

3.3 ซื้อยา

ทางโรงพยาบาลรามคำแหงได้มีการสั่งซื้อยากับบริษัทที่เกี่ยวข้องกันคือ บริษัท สหแพทย์เภสัช จำกัด
และ บริษัท เอฟ แอนด์ เอส 79 จำกัด

3.3.1 บริษัท สหแพทย์เภสัช จำกัด ในปี 2544 ทางโรงพยาบาลรามคำแหงได้ซื้อยาจากที่นี่จำนวน
893,000 บาท สาเหตุที่มีการซื้อจากที่นี่เพราะ

1. ซื้อได้ในราคาที่ถูกกว่าที่อื่น

4.  2. โรงพยาบาลรามคำแหงเป็นลูกค้าอยู่ก่อนที่โรงพยาบาลจะเข้าไปลงทุนซื้อหุ้นใน

บริษัท สหแพทย์เภสัช จำกัด แต่หลังจากที่โรงพยาบาลรามคำแหงได้อยู่ในฐานะผู้ถือหุ้นแล้ว
มีโอกาสเจรจาต่อรองในเรื่องราคาได้ถูกลงกว่าเดิม

3.3.2 บริษัท เอฟ แอนด์ เอส 79 จำกัด ซึ่งเป็นโรงพยาบาลรักษาเฉพาะทาง ได้แก่ ตา หู คอ
จมูก เท่านั้น ดังนั้นยาที่สั่งซื้อจึงเป็นยาที่ใช้ในแผนก ตา หู คอ จมูก ยอดที่ซื้อในปี 2544 มีจำนวน
14,670 บาท สาเหตุที่มีการสั่งซื้อ เพราะซื้อได้ในราคาที่ถูกกว่าที่อื่น

3.4 ค่าซักรีด

ทางโรงพยาบาลรามคำแหงให้โรงพยาบาลสมิติเวชเป็นผู้ทำการซักรีดผ้าผู้ป่วยทั้งหมด
เนื่องจากราคาที่ทางโรงพยาบาลสมิติเวชเสนอมาต่ำที่สุด
ทางโรงพยาบาลไม่เจาะจงว่าจะต้องส่งซักรีดที่นี่ ถ้ามี Supplier
รายอื่นเสนอราคามาต่ำกว่านี้ทางโรงพยาบาลก็จะเลือกใช้บริการ
เพราะว่าโรงพยาบาลรามคำแหงมีนโยบายที่จะเลือกใช้บริการที่ถูกที่สุด และคุณภาพดี ในปี 2544
ทางโรงพยาบาลรามคำแหงได้ส่งซักรีดที่โรงพยาบาลสมิติเวช จำนวน 3,745,000 บาท

4. เงินกู้ยืมระยะสั้น จากคณะบุคคลและบุคคลที่เกี่ยวข้อง

  สืบเนื่องจากในปี 2540 - 2541 เกิดภาวะเศรษฐกิจตกต่ำอย่างรุนแรง
  สถาบันการเงินมีปัญหามาก

ไม่ยอมปล่อยสินเชื่อให้กับลูกค้า ทำให้ทางโรงพยาบาลขาดเงินทุนหมุนเวียน
ทางโรงพยาบาลจึงแก้ไขวิกฤตการณ์โดยการกู้เงินจากคณะบุคคล, บุคคลใกล้ชิด
และบุคคลที่เกี่ยวข้องกัน เช่น แพทย์ โดยให้อัตราดอกเบี้ยประมาณ MLR-2 และมีระยะเวลากู้ 3
เดือน เมื่อครบกำหนดแล้วจะเรียกคืนหรือฝากต่อก็ได้
ทางโรงพยาบาลได้ทำการกู้เงินประเภทนี้ตั้งแต่นั้นมาจนถึงทุกวันนี้ และส่งผลดีต่อโรงพยาบาลคือ
ทำให้โรงพยาบาลเสียต้นทุนดอกเบี้ยจ่ายต่ำกว่ากู้จากสถาบันการเงิน
เนื่องจากสถาบันการเงินส่วนใหญ่จะคิดอัตราดอกเบี้ยประมาณ MLR

1.  เงินกู้ยืมระยะสั้นจากคณะบุคคล ณ. วันที่ 31 ธันวาคม 2544 มีดังนี้

คณะบุคคล น.พ.เอื้อชาติ - น.พ. วิโรจน์ จำนวน 2,400,000 บาท

คณะบุคคล พ.ญ.บลวดี -น.พ. ศัลยเวทย์ ,, 2,000,000 บาท รวม 4,400,000 บาท

2.  เงินกู้ยืมระยะสั้นจากบุคคลที่เกี่ยวข้อง ณ. วันที่ 31 ธันวาคม 2544 มีดังนี้

น.ส. ฤกขจี กาญจนพิทักษ์ จำนวน 2,600,000 บาท

นายฤชิษฐ์ กาญจนพิทักษ์ ,, 1,700,000 บาท

นางอัญชนา ศิริวงศ์ ,, 3,000,000 บาท

น.ส. ทัศน์วรรณ ศิริวงศ์ ,, 9,000,000 บาท

นายพิชญ สมบูรณสิน ,, 500,000 บาท

รวม 16,800,000 บาท

5. รายได้ค่าที่ปรึกษา

  5.1 โครงการ M.I.Cal. System

  ทางโรงพยาบาลรามคำแหงได้เปิดโครงการ M.I. CAL. SYSTEM ซึ่งจัดตั้งขึ้นมาเพื่อวัตถุ

ประสงค์ในการสอบเทียบเครื่องมือแพทย์ให้เกิดความมั่นใจว่าเครื่องตรวจ เครื่องวัด เครื่องทดสอบ
ซึ่งมีผลต่อคุณภาพในการรักษาผู้ป่วยมีความถูกต้องแม่นยำ
เหมาะสมกับการใช้งานตามที่กำหนดไว้ให้เกิดประสิทธิภาพควบคู่ไปกับการรักษาของแพทย์และผู้เชี่ยวชาญเพื่อเกิดประสิทธิผลของการวินิจฉัยการรักษา
การบำบัดโรค และความปลอดภัยสูงสุดของผู้ป่วย

โครงการ M.I. CAL. SYSTEM ได้เลือกใช้มาตรฐานระบบคุณภาพ ISO 9002
เป็นแนวทางในการบริหารงานคุณภาพ และได้จัดทำคู่มือคุณภาพ, ระเบียบปฏิบัติ,
วิธีปฏิบัติเพื่อเป็นแนวทางในการบริหารงานของโครงการ

โครงการ M.I. CAL. SYSTEM ได้ผ่านการรับรองระบบคุณภาพมาตรฐาน มอก. ISO 9002
ขอบข่าย : การบริการสอบเทียบเครื่องมือแพทย์ ใบรับรองเลขที่ QMS00103/185
โดยสถาบันรับรองมาตรฐานไอเอสโอ (ส.ร.อ.) ณ. วันที่ 8 กันยายน 2543

โครงการ M.I. CAL. SYSTEM ได้ดำเนินการสอบเทียบเครื่องมือแพทย์ให้โรงพยาบาลในเครือ
และโรงพยาบาลที่เกี่ยวข้อง มีรายชื่อดังนี้

1.  โรงพยาบาลเชียงใหม่ ราม 1

2.  โรงพยาบาลเชียงใหม่ ราม 2

3.  โรงพยาบาลเมืองเลย ราม

4.  โรงพยาบาลขอนแก่น ราม

5.  โรงพยาบาลเขลางค์นคร ราม

6.  โรงพยาบาลพะเยา ราม

7.  โรงพยาบาลตา หู คอ จมูก

8.  โรงพยาบาลสินแพทย์

  9. โรงพยาบาลสนามจันทร์

ทางโรงพยาบาลรามคำแหงมีรายได้จากค่าที่ปรึกษาด้านเครื่องมือแพทย์จากบริษัทในเครือและ

บริษัทที่เกี่ยวข้องในปี 2544 ประมาณ 1.1 ล้านบาท

5.2 ค่าที่ปรึกษาคอมพิวเตอร์

นอกจากนี้ทางโรงพยาบาลราคำแหงมีรายได้ค่าที่ปรึกษาคอมพิวเตอร์จากโรงพยาบาลสินแพทย์เดือนละ
15,000 บาท
ทั้งนี้เพราะทางโรงพยาบาลรามคำแหงได้ส่งคนไปให้ความช่วยเหลือทางด้านคอมพิวเตอร์กับโรงพยาบาลสินแพทย์
สำหรับค่าที่ปรึกษาคอมพิวเตอร์ในปี 2544 มีจำนวน 180,000 บาท

สาเหตุที่ทางบริษัทในเครือและบริษัทที่เกี่ยวข้องใช้บริการเหล่านี้ของโรงพยาบาลรามคำแหง
เพราะจะ ทำให้เสียค่าใช้จ่ายต่ำที่สุด

(3) การทำรายการระหว่างกันของโรงพยาบาลรามคำแหง

ถ้ารายการนั้นเกิดขึ้นเนื่องจากการดำเนินงานตามปกติ
ก็จะปฏิบัติไปตามขั้นตอนของการดำเนินงานตามปกติเช่นเดียวกับที่ปฏิบัติกับรายอื่น ๆ

ถ้ารายการนั้นไม่ได้เกิดขึ้นจากการดำเนินงานตามปกติ
คณะกรรมการบริหารของบริษัทจะมีการประชุมและลงมติออกมาว่าจะทำอย่างไร โดยดูเป็นกรณี ๆ
ไป เช่น การให้บริษัทในเครือกู้ยืมเงิน

(4) บริษัทไม่มีนโยบายในการทำรายการระหว่างกัน
การทำรายการระหว่างกันจะเกิดขึ้นเนื่องจากการดำเนินงานตามปกติ

ในเรื่องการทำรายการระหว่างกันที่ผู้บริหารอาจมีส่วนได้เสียในการอนุมัตินั้น
ทางโรงพยาบาลยังไม่มีการทำรายการระหว่างกันที่เกี่ยวเนื่องกับฝ่ายบริหารแต่อย่างใด

(5) บริษัทร่วมที่ถือหุ้นในบริษัทร่วมเกินร้อยละ 5 มีดังนี้

5.1 โรงพยาบาลศรีบุรินทร์ ถือหุ้นในโรงพยาบาลพะเยา ราม 10 %

5.2 โรงพยาบาลเชียงใหม่ ราม ถือหุ้นในโรงพยาบาลขอนแก่น ราม 7.5 %

5.3 โรงพยาบาลเชียงใหม่ ราม ถือหุ้นใน บริษัท ภูมิปัญญา อินเตอร์เนชั่นแนล จำกัด 10 %

การถือหุ้นต่อกันของโรงพยาบาลในเครือซึ่งมากกว่า 5% นั้น ที่ผ่านมายังไม่มีความขัดแย้งใด ๆ
เนื่องจากฝ่ายบริหารของแต่ละโรงพยาบาลในเครือข่ายมีการบริหารจัดการที่เป็นอิสระต่อกัน
ดังนั้นจึงไม่มีการขัดแย้งในเรื่องผลประโยชน์ระหว่างกัน